CELEX: 31981D0323
Language: el
Date: 1981-04-24 00:00:00
Title: 81/323/ΕΟΚ: Απόφαση τής Επιτροπής τής 24ης Απριλίου 1981 περί εγκρίσεως προγράμματος προωθήσεως τής εμπορίας τών γεωμήλων στή Ρηνανία τής Βορείου Βεστφαλίας σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31981D0323

81/323/ΕΟΚ: Απόφαση τής Επιτροπής τής 24ης Απριλίου 1981 περί εγκρίσεως προγράμματος προωθήσεως τής εμπορίας τών γεωμήλων στή Ρηνανία τής Βορείου Βεστφαλίας σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 129 της 15/05/1981 σ. 0065 - 0065

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Απριλίου 1981  περί εγκρίσεως προγράμματος προωθήσεως της εμπορίας των γεωμήλων στη Ρηνανία της Βορείου Βεστφαλίας σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (81/323/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 22 Σεπτεμβρίου 1980, το πρόγραμμα περί προωθήσεως της εμπορίας γεωμήλων στη Ρηνανία της Βορείου Βεστφαλίας·  ότι το εν λόγω πρόγραμμα αφορά την ορθολογική οργάνωση και τη δημιουργία εγκαταστάσεων συλλογής, διαλογής, συσκευασίας και αποθεματοποιήσεως γεωμήλων καταναλώσεως ώστε να προσαρμοσθεί η εμπορία στις απαιτήσεις της αγοράς και να εγγυηθεί κατ' αυτόν τον τρόπο στους παραγωγούς τη διατήρηση των εισοδημάτων τους· ότι, ως εκ τούτου, καταρτίζεται πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει επαρκή στοιχεία, που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δεικνύουν ότι οι στόχοι που αναφέρονται στο άρθρο 1 του κανονισμού αυτού για το σχετικό τομέα δύναται να επιτευχθούν· ότι η προθεσμία που ορίζεται για τη διεκπεραίωση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα που ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 22 Σεπτεμβρίου 1980, σύμφωνα με τον κανονισμό (ΕΟΚ) αριθ. 355/77 σχετικά με την προώθηση της εμπορίας γεωμήλων στη Ρηνανία της Βορείου Βεστφαλίας.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 24 Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.